CELEX: 22017D1755
Language: hu
Date: 2017-09-12 00:00:00
Title: Az Európai Közösség és Kanada közötti kölcsönös elismerésről szóló megállapodás szerint létrehozott Vegyes Bizottság 2/2017 határozata (2017. szeptember 12.) A távközlési végberendezésekre, informatikai berendezésekre és a rádióadókra vonatkozó ágazati mellékletben szereplő megfelelőségértékelő testületek jegyzékével kapcsolatban [2017/1755]

26.9.2017   
            
            
               HU
            
            
               Az Európai Unió Hivatalos Lapja
            
            
               L 246/10
            
         AZ EURÓPAI KÖZÖSSÉG ÉS KANADA KÖZÖTTI KÖLCSÖNÖS ELISMERÉSRŐL SZÓLÓ MEGÁLLAPODÁS SZERINT LÉTREHOZOTT VEGYES BIZOTTSÁG 2/2017 HATÁROZATA
   (2017. szeptember 12.)
   A távközlési végberendezésekre, informatikai berendezésekre és a rádióadókra vonatkozó ágazati mellékletben szereplő megfelelőségértékelő testületek jegyzékével kapcsolatban [2017/1755]
   A VEGYES BIZOTTSÁG,
   tekintettel az Európai Közösség és Kanada közötti kölcsönös elismerésről szóló megállapodásra és különösen annak VII. és XI. cikkére,
   mivel a vegyes bizottság feladata, hogy határozatot hozzon egy vagy több megfelelőségértékelő testület valamely ágazati mellékletbe való felvételéről,
   A KÖVETKEZŐKÉPPEN HATÁROZOTT:
   
               1.
            
            
               A távközlési végberendezésekre, informatikai berendezésekre és a rádióadókra vonatkozó ágazati melléklet 4. mellékletében a megfelelőségértékelő testületek jegyzéke kiegészül az A. függelékben szereplő megfelelőségértékelő testülettel.
            
         
               2.
            
            
               A felek megállapodtak az A. függelékben megnevezett megfelelőségértékelő testület jegyzékbe történő felvételének konkrét hatályáról, azaz arról, hogy mely termékek és megfelelőségértékelési eljárások érintettek, és azt fenntartják.
            
         
      Ezt a két példányban készült határozatot a vegyes bizottság azon képviselői írják alá, akik meghatalmazással rendelkeznek arra vonatkozóan, hogy a megállapodás távközlési végberendezésekre, informatikai berendezésekre és a rádióadókra vonatkozó ágazati mellékletében szereplő mellékletek módosítása céljából a felek nevében eljárjanak. E határozat az utolsó aláírás napján lép hatályba.
      Aláírták Ottawában, 2017. szeptember 1-jén.
      
         Josette GALLANT
         
            Kanada nevében
         
      
      Aláírták Brüsszelben, 2017. szeptember 12-én.
      
         Ignacio IRUARRIZAGA
         
            az Európai Unió nevében
         
      
   
   
      A. FÜGGELÉK
      
         A távközlési végberendezésekre, informatikai berendezésekre és a rádióadókra vonatkozó ágazati melléklet 4. mellékletében a megfelelőségértékelő testületek jegyzéke a következő uniós megfelelőségértékelő testülettel egészül ki
      
      
                  
                              CETECOM GmbH
                           
                        
                              Im Teelbruch
                           
                        
                              45219 Essen
                           
                        
                              NÉMETORSZÁG